Gréta Ósk starfsmaður Heilsuhússins á Laugavegi segir hér lesendum Heilsufrétta hvað viðskiptavinir hennar eru helst að biðja um þessi dægrin . Sumarsukkið getur þó dregið dilk á eftir sér og hugsanlega eitt og annað sem þarf að færa til betri vegar . „ Það er mikið að gera á safabarnum eftir sumarfríin og fullt út úr dyrum hjá okkur bæði af Íslendingum og ferðamönnum . Fólk er gjarnan með einhver óþægindi í maganum og vill eitthvað alveg ferskt og hressandi eftir sukkið í sumar - engiferskot , Græna dýrðin , Sæluteigur og Bleiki safinn eru vinsælustu drykkirnir núna . Hveitigrasskot er líka mikið tekið , bæði eitt og sér og svo í Detox drykki . Margir eru líka komnir með bjúg og liðverki eftir óhollustuna í sumar og vilja þá nýta sér Curcumin eða Turmerik í töfluformi , sem er alveg sérstaklega bólgueyðandi . Fleira sem mér dettur í hug og getur gagnast gegn liðverkjum er Nutrilenk , hörfræolía , engifer og MSM . Þetta eru efni sem hafa hjálpað fjölmörgum , minnkað bólgur og linað verki . Vinveittir meltingargerlar í hylkjum ( asídófílus ) eru að mínu mati frábært bætiefni gegn óþægindum í meltingu og Solaray 20 billion eru mjög öflugir gerlar . Þvagfærasýking er algengt vandamál og fjölmargir hafa komið og beðið um trönuberjasafa eða töflur ( cranberry ) til vinna bug á henni . Ég mæli líka með D-Mannose frá Solaray en það inniheldur virka efnið úr trönuberjum og er þekkt fyrir að koma í veg fyrir að sýking nái að búa um sig í þvagblöðrunni . Það er margt í boði hjá okkur við þvagfærasýkingum . Hálsbólgan er líka komin á stjá og margir nota Grape Fruit háls-spreyið frá Nutribiotic , sem getur virkað mjög vel og svo mæli ég sérstaklega með heitu orkubombunni á safabarnum okkar . Svefninn hefur farið í rugl hjá mörgum í sumar og mörgum getur reynst erfitt að koma reglu á hann . Fólk er að glíma við allskonar svefnvandamál og á erfitt með að festa svefn á kvöldin . Við eigum ýmislegt sem getur komið að góðum notum t.d. magnesíum í hylkjum frá Solaray , Melissa Dream og Lunamino . Sumum getur líka dugað að fá sér kamillu te eða setja smá lavender ilmkjarnolíu á koddann á kvöldin . Það getur gert gæfumuninn fyrir þá sem eiga erfitt með að sofna . Erlendir ferðamenn eiga líka stundum erfitt með að sofa í íslensku birtunni og leita til okkar á Laugaveginn og þá bendi ég þeim einmitt á þessi sömu ráð . “